b'\n_START_ARTICLE_\nBetlehem\n_START_PARAGRAPH_\nBetlehem (hebrejsko: \xd7\x91\xd7\x99\xd7\xaa \xd7\x9c\xd7\x97\xd7\x9d [Bet Lehem] = Hi\xc5\xa1a kruha, arabsko: \xd8\xa8\xd9\x8a\xd8\xaa \xd9\x84\xd8\xad\xd9\x85 [Bajt Lahm] = Hi\xc5\xa1a mesa) je mesto na ozemlju palestinske samouprave v Izraelu. Danes ima mesto okoli 30.000 prebivalcev._NEWLINE_Mesto je ve\xc4\x8dkrat omenjeno \xc5\xbee v Svetem pismu stare zaveze. Najbolj znano pa je mesto Betlehem po novozaveznih navedbah, da se je tu rodil Jezus Kristus._NEWLINE_Mesto Betlehem pogosto obiskujejo romarji, ki \xc5\xbeelijo videti Jezusov rojstni kraj. V mestu stoji tudi Bazilika Kristusovega rojstva.'